ཤད་པའི་གནས་སུ། དུས་ལ་སོགས་པའི་
གནད་ཤེས་པར་བྱས་ནས། སྟན་ལ་འདུག་ལུགས་བརྒྱད་ལྡན་དུ་འཁོད་ནས་སེམས་ཅན་ཐམས་ཅད་
ལ་བྱམས་པས་ཁྱབ་པར་བྱས་ལ། རང་རྡོ་རྗེ་འཆང་དུ་གསལ་བའི་ལུས་ཕྲུ་མ་ཕུས་བཏབ་པ་ལྟ་བུའི་
ནང་དུ་རྩ་གསུམ་འཁོར་ལོ་དྲུག་དང་བཅས་པ།
རྩ་གསུམ་གྱི་སྦོམ་ཕྲ་མདའ་སྨྱུག་འབྲིང་པོ་ཙམ་མམ།
གྲོ་སོག་ཙམ་དང་འདབ་མ་རྣམས་ཀྱང་དེའི་འགྲོས་ཀྱིས་ཕྲ་སྦོམ་གསལ་བཏབ་པ། རླུང་ར་དགུ་ཕྲུགས་
སུ་བུས། སྙིང་གའི་མི་ཤིགས་པའི་ཐིག་ལེ་ལས། རང་གི་བླ་མ་ཡི་དམ་ཐམས་ཅད་དང་དབྱེར་མེད་
པའི་ཐིག་ལེ་སྔོན་པོ་ཞིག་ཆད་ནས། མགྲིན་པ། སྤྱི་བོ། སྨིན་མཚམས། ཡང་མར་ལོག་ནས་སྙིང་ག །
ལྟེ་བ། གསང་གནས། ནོར་བུའི་དབུས་ཀྱི་རྩ་འཁོར་རྣམས་སུ་ཕྱིན་ནས་འདབ་མ་རྣམས་ཀྱི་ནང་དུ་
བལྟས་པས་བུག་པ་ཧ་རེ་མཐོང་། འོད་ཟེར་གྱིས་གསལ་བར་བྱས་པས་རྩའི་སྐྱོན་ཐམས་ཅད་སྦྱངས་
ནས་ལས་སུ་རུང་བར་བྱས་པར་བསམས་ལ། ཡར་མར་ཡང་ཡང་སྦྱངས་པ་ཞག་འགའ་བྱ་སྟེ། དེས་
རླུང་དབུ་མར་འདུ་སླ་རྩ་རླུང་གི་གེགས་མི་འབྱུང་བའི་དགོས་པ་ཡོད་དོ། །དེ་ལྟར་རྩ་ལམ་སྦྱངས་ནས།
ལུས་དབེན་བསྒོམ་པ་ལ། ལུས་དབེན་བསྐྱེད་རྫོགས་གང་དུ་གཏོགས་པ་ལ། རེ་རེ་བར་འདོད་པ་
དང༑ གཉིས་ཀའི་ཆར་འདོད་པ་སོགས་ཡོད་ཀྱང༌། རང་ལུགས་སྙིང་པོ་ནི། སྟོང་ཉིད་མ་རྟོགས་ཀྱང་
ལྷ་སྐུ་ལ་གསལ་སྣང་དང་ང་རྒྱལ་ཐོན་པ་དང་། ཤེས་པ་རང་ག་བས་སྟོང་ཉིད་རྟོགས་པའི་གཟུང་རྣམ་
ལྷ་སྐུར་ཤར་བ་དང་། གཏུམ་མོ་ཕལ་པ་འབར་བའི་ཞུ་བདེས་སྟོང་ཉིད་རྟོགས་པའི་གཟུང་རྣམ་ལྷ་སྐུར་
ཤར་བ་རྣམས་ལས་ཕྱི་མ་འདི་བསྐྱེད་རིམ་པའི་ལུས་དབེན་དང་། ཕྱི་ནང་གི་རྐྱེན་གཉིས་ལ་བརྟེན་ནས་
རླུང་དབུ་མར་ཞུགས་གནས་ཐིམ་གསུམ་བྱས་ནས་དབུ་མའི་ནང་གི་གཏུམ་མོ་ཁྱད་པར་ཅན་འབར་
བའི་ཞུ་བདེས་སྟོང་ཉིད་རྟོགས་པའི་གཟུང་རྣམ་ལྷ་སྐུར་ཤར་བ་ནི་རྫོགས་རིམ་གྱི་ལུས་དབེན་ཡིན་
པས་ལུས་དབེན་ལ་བསྐྱེད་རྫོགས་གཉིས་ཀྱི་ཆ་འབྱེད་ཚུལ་འདི་རྗེའི་བཞེད་པ་མཐར་ཐུག་ཡིན།
འདིར་རྗེའི་གསུང་ལས་ཐོག་མར་དབེན་བཞིའི་ལུས་ངོས་བཟུང་། དེ་ནས་དབེན་ཚུལ་དམ་པ་རིགས་
བརྒྱ་སོགས་ཀྱི་ལུས་དབེན་བཤད་ནས། ཐིག་ལེའི་རྣལ་འབྱོར་གསུངས་པ་བཤད་པའི་རིམ་པ་ཡིན་
པས་ཉམས་སུ་ལེན་པའི་ཚེ་ཡུལ་ལ་སོགས་པའི་གནད་བཞི་ལ་མཁས་པས། ལུས་རྣམ་སྣང་གི་ཆོས་
བདུན་ལྡན་དུ་བྱས་པའི་རྩ་ལམ་སྦྱངས་པའི་བར་སོང་ནས། རང་གི་སྙིང་གའི་ཧཱུཾ་ལས་ཐིག་ལེ་འབྱུང་བ་
- 300 -

༄༅། །གསང་འདུས་རྫོགས་རིམ་རིམ་ལྔ་གདན་རྫོགས་ཀྱི་སྙིང་པོ། །༼ར༽
བཞིའི་བདག་ཉིད་ཡེ་ཤེས་ལྔའི་རང་བཞིན་བླ་མ་དང་ལྷག་པའི་ལྷའི་ངོ་བོ་འོད་ཟེར་ཁ་དོག་ལྔ་འཕྲོ་བ་
ཆེ་ཆུང་གི་ཁྱད་པར་སྲན་མ་འབྲིང་པོའམ་ཡུངས་ཀར་སྦོམ་པོ། ཁ་དོག་སྔོན་པོ། དབྱིབས་ཟླུམ་པོ་ཞིག་
སྤྲོས་པ། རང་གི་རྡོ་རྗེའི་ནོར་བུའི་དབུས་སམ། དྷཱ་ཏིའི་མར་སྣར་ཉི་གདན་སྲན་མ་ཕྱེད་གཤགས་ཙམ་
གྱི་སྟེང་དུ་གནས་པ་ལ་རང་སེམས་ཞུགས་པ་བཞིན་དུ་བྱས་ནས་བསྐྱངས་པས། ཉིན་ཞག་གཅིག་གི་
དྲུག་ཆའི་བར་གཡོ་མེད་དུ་གནས་ཐུབ་པ་བྱུང་ན་དེའི་རྒྱུན་བསྐྱངས་པས་རོ་རྐྱང་གི་རླུང་དབུ་མར་་་
ཞུགས་གནས་ཐིམ་གསུམ་བྱས་པའི་རྟགས་རྣམས་རིམ་གྱིས་འབྱུང་ལ། དེ་ཡང་རླུང་རགས་པ་ཐིམ་
པའི་རྟགས་སྨིག་རྒྱུ་ལྟ་བུ་བྱུང་བའི་ཚེ་ཡེ་ཤེས་ཀྱི་རླུང་གསར་པ་ཐུར་སེལ་གྱི་རླུང་ཅུང་ཟད་གཡོས་ནས་
རིམ་གྱིས་གསང་གནས་དང་ལྟེ་བའི་ངེས་དོན་གྱི་མཁའ་འགྲོ་མ་བསྐུལ་ནས་སྙིང་གའི་རྩ་འཁོར་གྱི་
ཐད་ནས་འདབ་མ་ལ་བརྒྱུས་ཏེ། སྤྱི་བོའི་བྱང་སེམས་དཀར་པོ་བཞུས་ནས་མགྲིན་པ་སྙིང་ག་ལྟེ་བར་
སླེབས་པ་དང་མར་མེ་སྟེང་འབར་གྱི་བར་གྱི་རྟགས་ཤར་བ་དུས་མཉམ། དེ་ནས་རླུང་ཕྲ་བ་ཐིམ་
རྟགས་སྣང་བ་དཀར་ལམ་པ་འཆར་བ་དང་བྱང་སེམས་རྡོ་རྗེའི་རྩ་བར་སླེབས་པ་དུས་མཉམ། དེ་ནས་
བྱང་སེམས་ནོར་བུའི་རྐེད་པར་སླེབས་པ་དང་མཆེད་པ་དམར་ལམ་པ། བྱང་སེམས་རྡོ་རྗེའི་མགྲིན་
པར་སླེབས་པ་ཉེར་ཐོབ་ནག་ལམ་པ་དང་། བྱང་སེམས་ནོར་བུའི་དབུས་སུ་སླེབས་པ་འོད་གསལ་
དང༑ བྱང་སེམས་ནོར་བུའི་རྩེར་བརྟན་པ་རྣམས་དུས་མཉམ་དུ་འབྱུང་བས། ཡས་བབས་ལྷན་སྐྱེས་
ལས་ཕྱེ་བའི་དགའ་བཞི་དང་། སྟོང་པ་བཞི་རྡོ་རྗེའི་རྩ་བ་ནས་བཟུང་སྟེ་བྲང་སྤྲོད་ཀྱི་ཚུལ་དུ་འབྱུང་བས་
ཡས་བབས་ཀྱི་ལྷན་སྐེས་ལ་བཞིར་ཕྱེ་བའི་དགའ་བ་སོགས་དང་སྣང་བ་སོགས་དུས་མཚུངས་སུ་་་་
འབྱུང་བའི་དགའ་བཞི་སོ་སོའི་དུས་སུ་བདེ་བ་སོ་སོས་སྟོང་ཉིད་ཡུལ་དུ་བྱས་ནས་བདེ་སྟོང་སྦྱར་ནས་
བསྒོམ། ནོར་བུའི་རྩེར་བྱང་སེམས་བརྟན་པར་བཟུང་བའི་ལྷན་སྐྱེས་ཀྱི་འོད་གསལ་ལས་མ་གཡོས་
པར་ལུགས་ལྡོག་གི་ཉེར་ཐོབ་མ་ཤར་བའི་མུ་ནས་བྱང་སེམས་གྱེན་དུ་ལྡོག་ནས་རིམ་གྱིས་སྤྱི་བོར་
སླེབས་པ་ན་བདེ་སྟོང་སྦྱར་ནས་ཡུན་རིང་དུ་བསྒོམ། ཡས་བབས་ཀྱི་དགའ་བཞི་ཐོག་མར་སྐྱེ་མཚམས་
མི་མཐུན་པ་མང་ཡང་ཐུབ་པ་དཔལ་ལྟར་བྱས་ན་མཐུན་ཚབས་ཆེ་ཞེས་རྗེ་རིན་པོ་ཆེ་གསུང་། དེ་ལྟར་
བསྒོམས་པས་ཡས་བབས་དང་མས་བརྟེན་གྱི་དགའ་བཞི་འདྲེན་ནུས་ལ། འོད་གསལ་དེ་ལས་ལྡང་
བར་རྩོམ་པ་ན་འཕེན་པའི་དབང་གིས་ཡིད་ངོར་ཕུང་པོ་རྙིང་པ་ལས་ལོངས་སྐུ་རྡོ་རྗེ་འཆང་ཡབ་ཡུམ་གྱི་
སྐུར་ལངས་པ་ལ་ང་རྒྱལ་དང་གསལ་སྣང་འདོན། སླར་ཕུང་པོ་རྙིང་པ་ལ་ཡེ་ཤེས་སེམས་དཔའི་ཚུལ་
- 301 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༢༽
གྱིས་འཇུག་པ་ཡིན་ལ་འདི་དག་ལ་སད་དུས་ཀྱི་བསྲེ་བ་ཞེས་པའི་བསྲེ་རྒྱུ་ནི་རང་གི་ཐོབ་བྱར་གྱུར་པའི་
སྐུ་གསུམ་དང་། དེ་དང་དེའི་ཚེ་དེ་དག་གི་ང་རྒྱལ་འཛིན་པ་ནི་བསྲེ་བའི་དོན་ཡིན། འདི་ཡི་སྐབས་ཟིན་
བྲིས་མང་པོར་ཐིག་ལེ་ཕྲ་མོ་ལ་རླུང་ཐིམ་པའི་འོད་གསལ་ཤར་བའི་ཚེ་རྩ་འཁོར་གསལ་འདེབས་པ་
བྱང་སེམས་དབབ་ལྡོག་གི་དམིགས་པ་སྐོང་བ་སོགས་བཤད་པ་ནི། དེ་ལྟ་བུའི་འོད་གསལ་གྱི་ཚེ་
དཔྱད་སྒོམ་གཞན་ཕར་ཞོག་འོད་གསལ་གྱི་སེམས་དེས་སྟོང་ཉིད་ལ་ཡང་འཇོག་སྒོམ་ཁོ་ན་བྱེད་ཀྱི།
དཔྱད་སྒོམ་བྱས་ན་རླུང་འདུས་པ་ཕྱིར་གྱེས་ནས་འོད་གསལ་ལྷན་སྐྱེས་ཀྱི་སྟོང་ཉིད་བསྒོམ་པའི་གེགས་
སུ་འགྱུར་བར་གསུངས་པའི་གནད་དང་། རླུང་དབུ་མར་ཐིམ་པའི་རང་སྟོབས་ཀྱིས་གཏུམ་མོ་འབར་
གསུང་བ་དང་དགའ་བཞི་སྟོང་བཞིའི་ངོ་བོར་སྐྱེ་བར་གསུངས་པའི་གནད་མ་གོ་བར་ཟད་དོ། །དབེན་
གཞིའི་ལུས་ནི་ཕུང་པོ་ལྔ་ཀ་ཡིན་ཏེ། ལུས་ཀྱི་སྐད་དོད་ཀུ་ཡ་ཞེས་པ་བསགས་པ་དང་སྤུངས་པ་ལ་
འཇུག་པས་གཟུགས་ཅན་མ་ཡིན་པའི་ཕུང་པོ་བཞི་ཀ་ཡང་རང་རང་གི་ཆ་ཤས་དང་སྐད་ཅིག་སྔ་ཕྱི་དུ་
མ་བསགས་པ་དང་སྤངས་པ་ཡིན་པའི་ཕྱིར་རོ། །དབེན་པའི་དོན་ནི་ཐ་མལ་གྱི་སྣང་ཞེན་གྱིས་དབེན་
པ་ཡིན་པས། དེ་ལྟར་ན་སྔར་བཤད་པ་བཞིན་ཐུན་དངོས་གཞིའི་སྐབས་བདེ་སྟོང་སྤར་ནས་ཡུན་རིང་
དུ་བསྒོམས་པའི་རྗེས་ཐོབ་ཏུ་དབང་པོ་དྲུག་གི་ཡུལ་དུ་གང་ཤར་བ་ཐམས་ཅད་དོན་སྟེང་ནས་གྲུབ་པ་
རྡུལ་ཙམ་ཡང་མེད་པར་ངེས་པར་བྱས། དེ་ནས་སྔར་གྱི་ཡུལ་ཅན་བདེ་བ་ཆེན་པོས་ཡུལ་སྟོང་པ་ལ་མ་
ཁྱབ་པ་མེད་པས་གང་སྣང་སྟོང་པ། སྟོང་པ་བདེ་བ། བདེ་བ་ཆེན་པོ་དམ་པ་རིགས་བརྒྱ་ལ་སོགས་
པའི་ལྷའི་རྣམ་རོལ་ཏུ་བལྟས་ནས་བསྐྱངས་པས་གང་སྣང་ཐམས་ཅད་བདེ་ཆེན་འབར་བའི་གྲོགས་སུ་
འགྱུར་ལ་འདི་ལ་སོར་བསྡུད་དང་བསམ་གཏན་གྱི་ཡན་ལག་ཚང་ཚུལ་ཡང་ཤེས་པར་བྱའོ། །
གཉིས་པ་ངག་དབེན་གསུང་རྡོ་རྗེའི་ཏིང་ངེ་འཛིན་ལ་བསླབ་ཚུལ་ལ། ངག་དབེན་ཞེས་པ། ངག་
གི་རྩ་བ་ཐ་མལ་པའི་རླང་འཇུག་གནས་ལྡང་གསུམ་གྱི་རང་གདངས་རྡོ་རྗེ་གསུམ་གྱི་རང་གདངས་སུ་
དང་པོར་མོས་པས་བསྒོམས་པས། མཐར་དེ་གསུམ་གྱི་གདངས་རྡོ་རྗེ་གསུམ་གྱི་རང་གདངས་སུ་
དངོས་གནས་ལ་འགྱུར་ནས་ངག་ལ་ཐ་མལ་གྱི་སྣང་ཞེན་ལོག་པའི་དོན་ཡིན་ལ། དེ་ཡང་བསྐྱེད་རིམ་
ལས་རབ་འབྱམས་བསྒྲུབ་པ་ལ་ནུས་པ་ཕུལ་དུ་བྱུང་བ་འབྱུང་བ་ལྟར། ལུས་དབེན་གྱི་སྐབས་སུ་རླུང་
པའི་ལྷ་སྐུ་ལ་གསལ་སྣང་དང་ང་རྒྱལ་ཁྱད་པར་ཅན་ཡོད་ན་དེའི་སྔགས་བཟླས་པས་ཞི་སོགས་ཀྱི་
དབུ་མར་ཞུགས་གནས་ཐིམ་གསུམ་བྱས་པའི་ལྷན་སྐྱེས་ཀྱིས་སྟོང་ཉིད་རྟོགས་པའི་གཟུང་རྣམ་ལྷར་
- 302 -

༄༅། །གསང་འདུས་རྫོགས་རིམ་རིམ་ལྔ་གདན་རྫོགས་ཀྱི་སྙིང་པོ། །༼ར༽
ཤར་བའི་རྡོ་རྗེའི་སྐུ་ཞིག་ལ་གསལ་སྣང་དང་ང་རྒྱལ་བརྟན་པོ་ཡོད་ན། ངག་དབེན་གྱི་སྔགས་ཀྱང་
ནུས་པ་ཕུལ་དུ་བྱུང་བ་འབྱུང་བ་དཔེར་ན་པི་ཝང་ཁོག་པ་ཕུན་སུམ་ཚོགས་པའི་རྒྱུད་ལས་སྒྲ་སྙན་པ་
འབྱུང་བ་བཞིན་ཡིན། སྤྱོད་བསྡུས་ལས་ངག་དབེན་བསྐྱེད་རིམ་པའི་ཡུལ་མིན་པར་གསུངས་པ་ནི་
སྐབས་དེར་ངག་དབེན་གྱི་རྟོགས་པ་བསྐེད་མི་ནས་པའི་དོན་ཡིན་གྱི། དེས་ངག་དབེན་ལ་གོ་བ་ཆགས་
མི་ནུས་པའི་དོན་མིན་ནོ། །དངོས་ཀྱི་དོན་ལ། སྙིང་གའི་སྣ་རྩེར་སྔགས་ཀྱི་ཐིག་ལེ་དང་། གདོང་གི་སྣ་
རྩེར་འོད་ཀྱི་ཐིག་ལེ། གསང་བའི་སྣ་རྩེར་རྫས་ཀྱི་ཐིག་ལེ་བསྒོམ་ཚུལ་གསུམ་ལས། དང་པོ་ལ་ཡང་།
བསྡུས་པ་མི་ཤིགས་པ་ཨ་ཐུང་གཅིག་པུ་བསྒོམ་པ་དང་། རྒྱས་པ་སྔགས་འཁོར་དང་བཅས་པ་གཉིས་
སྔ་ཕྱི་འདྲ་ཞིང་གང་རུང་རེས་ཀྱང་ཆོག་ནའང་ཐོག་མར་བསྡུས་པ་བསྒོམ་ན། རང་རྡོ་རྗེ་འཆང་དུ་
གསལ་བའི་སྙིང་གའི་རྩ་འཁོར་གྱི་དབུས་སུ་མ་ལས་ཐོབ་པའི་ཐིག་ལེའི་དྭངས་མ་དམར་པོ་འོག །ཕ་
ལས་ཐོབ་པའི་དཀར་པོ་སྟེང་དུ་གའུ་ཁ་སྦྱར་གྱི་དབུས་སུ་ཤིན་ཏུ་ཕྲ་བའི་རླང་སེམས་ཨ་ཐུང་ཤད་ཀྱི་
རྣམ་པ་ཅན་ཏེ་དབུ་ཆེན་གྱི་ཤད་རྩེ་མོ་ཕྲ་བ་གྱེན་དུ་བསྟན་པ་སྔོན་པོ་ཐིག་ལེ་ནཱ་ད་དང་བཅས་པ་བདེ་བ་
ཆེན་པོའི་ངོ་བོ་བྱང་སེམས་བ་མོ་ལྟ་བུ་འཛག་བཞིན་པ་ལ་རང་སེམས་ཞུགས་པ་བཞིན་བྱས་ནས་
བསྒོམས་པས་རླུང་དབུ་མར་ཞུགས་གནས་ཐིམ་གསུམ་བྱས་པའི་སྟོང་བཞི་དགའ་བཞིའི་ངོ་བོར་་་་
འབྱུང་ཞིང་། དེ་དག་གི་ཚེ་ལུགས་འབྱུང་དང་ལུགས་ལྡོག་གི་སྟོང་བཞི་དེ་དང་དགའ་བཞི་སོ་སོའི་དུས་
སུ་བདེ་སྟོང་སྦྱར་ནས་བསྒོམ་ཚུལ་ལ་མཁས་པར་བྱས་ལ་བསྐྱངས་ནས། མཉམ་གཞག་ལས་ལྡང་
ཚད་ཆད་པའི་ཚེ་འཕེན་པའི་དབང་གིས་ཤིན་ཏུ་ཕྲ་བའི་རླང་སེམས་དང་པོའི་མགོན་པོ་ཡབ་ཡུམ་རྟེན་
བརྟེན་པར་བཅས་པའི་སྐུར་ཕུང་པོ་རྙིང་པ་ལས་གོ་ས་ལོགས་སུ་ཕུང་པོ་རྙིང་པའི་ཕྱི་ནང་གང་རུང་དུ་
ལངས་ནས་གསལ་སྣང་དང་ང་རྒྱལ་འཛིན་ཅིང་བསམ་གཏན་གཉིས་ཀྱི་སྡད་རིམ་བསྒོམ། ཡང་སྙིང་
གའི་ཨ་ཐུང་ལ་དམིགས་ནས་རླུང་ཞུགས་གནས་ཐིམ་པའི་ཚེ་ལུགས་འབྱུང་ལུགས་ལྡོག་གི་བདེ་བས་
བདེ་སྟོང་སྦྱར། ཡང་ལོངས་སྐུར་ལྡང་བ་ཡང་དང་ཡང་དུ་འཁོར་མར་བསྒོམས་ནས་མཉམ་གཞག་
ལས་ལངས་འདོད་ན། བདག་གི་ཕྲ་བའི་ལུས་ཐ་མལ་པའི་ཡུལ་དུ་མ་གྱུར་པ་འདིས་རགས་པའི་ལུས་
བཟུང་ནས་འགྲོ་བའི་དོན་བྱེད་སྙམ་པའི་འཕེན་པ་བཏང་ནས། ཕུང་པོ་རྙིང་པ་དམ་ཚིག་པར་གསལ་
བའི་སྤྱི་བོ་ནས་སྙིང་གར་ཞུགས་ནས་རྗེས་ཐོབ་ཀྱི་ཉམས་ལེན་གང་ཤར་ཐམས་ཅད་བདེ་སྟོང་ལྷའི་
རྣམ་རོལ་ཏུ་བལྟ་བ་ལུས་དབེན་ལྟར་རོ། །ཉིན་པར་དེ་ལྟར་བསྒོམས་ནས་གཉིད་ལ་འགྲོ་ཁར་སྙིང་
- 303 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༢༽
གའི་ཨ་ཐུང་ལ་དམིགས་ནས་བསྒོམས་པས་ཉིན་པར་བསྒོམས་པའི་ནུས་པ་དང་གཉིད་ཀྱི་དུས་སུ་རླུང་
རགས་པ་རང་བབས་ལ་སྙིང་གར་ཐིམ་པ་གཉིས་སྦྲགས་ནས་བསྒོམས་པས་ཞུགས་གནས་ཐིམ་
གསུམ་སད་དུས་ལས་ལྷག་པ་འབྱུང་བས་དེ་དང་དེའི་ཚེ་བདེ་སྟོང་སྦར་ནས་བསྒོམ་པ་དང་། གཉིད་
སད་པར་རྩོམ་པ་ན་རྨི་ལམ་གྱི་ལུས་ལོངས་སྐུར་ལྡང་བ་དང་། སླར་ཡང་སྙིང་གའི་ཨ་ཐུང་ལ་དམིགས་
ནས་བསྒོམ་པ་དང་། ལོངས་སྐུར་ལངས་པ་འཁོར་མར་བསྐྱངས་ནས་སད་པར་འདོད་ན་སད་ཚུལ་
ཁྱད་པར་ཅན་བྱས་ནས་ཕུང་པོ་རྙིང་པ་ལ་འཇུག་པ་སོགས་ལ་མཁས་པར་བྱའོ། །འདི་ལ་གཉིད་དུས་
ཀྱིས་སད་དུས་ལ་བོགས་འདོན་པ་དང་། སད་དུས་ཀྱིས་གཉིད་དུས་ཀྱི་ཉམས་ལེན་ལ་བོགས་འདོན་
པ་གཉིས་ཡོད་དོ། །རྒྱས་པ་བསྒོམ་ན་པདྨ་འདབ་བརྒྱད་བསྒོམ་པ་དང་། རྩ་འདབ་བརྒྱད་གང་རུང་
བསྒོམ་པ་ལ་དབྱངས་གསལ་གྱི་ཡི་གེ་འགོད་ལུགས་པད་འདབ་ཕྱི་མ་བཞི་ལ་ཤར་སོགས་ཕྱོགས་བཞི་
ལ༑ ཨ་ཨཱ། ཨི་ཨཱི། ཨུ་ཨཱུ། ཨེ་ཨཻ། མཚམས་བཞི་ལ། ཨོ་ཨཽ། ཨཾ་ཨ༔ རྣམས་དཀར་པོ། པད་འདབ་
བར་པ་བརྒྱད་ལ་ཕྱོགས་བཞིར། ཀ་ཁ་ག་གྷ། ཙ་ཚ་ཛ་ཛྷ། ཊ་ཋ་ཌ་ཌྷ། ཏ་ཐ་ད་དྷ། མཚམས་བཞིར།
པ་ཕ་བ་བྷ། ཡ་ར་ལ་ཝ། ཤ་ཥ་ས་ཧ། ང་ཉ་ཎ་ན། རྣམས་དམར་པོ། པད་འདབ་ནང་མ་བཞི་ལ། རྀ་
རཱྀ༑ ལྀ་ལཱྀ། བཞི་ནག་པོ་འཕྲེང་ལ་འགོད། རྩ་འདབ་བསྒོམ་ན་ཕྱི་ནས་ནང་ལ་འགོད་པ་དང་། དབུས་
ཀྱི་མི་ཤིགས་པ་གསལ་བཏབ་ནས། རླུང་འདུ་བའི་རྟེན་འབྲེལ་གྱི་གནད་ཡོད་པས། ཐོག་མར་
དབྱངས་ཀྱི་ཡི་གེ་རྩ་འདབ་དང་བཅས་པ་ལ་སེམས་བཟུང་། དེའི་ཡུན་ཉིས་འགྱུར་ཙམ་གསལ་བྱེད་
དང་༑ དེའི་ཉིས་འགྱུར་རྀ་ལྀ་དང་། དེའི་ཉིས་འགྱུར་ཙམ་ཐིག་ལེ་ཨ་ཐུང་དང་བཅས་པ་ལ་སེམས་
བཟུང་ནས་བདེ་སྟོང་སྦྱར་ནས་སད་དུས་དང་གཉིས་དུས་ཀྱི་དགེ་སྦྱོར་སྐྱོང་ཚུལ་སྔར་བཞིན་ཡིན་ལ།
ཚེ་འདིར་དེ་ལྟར་བསྐྱངས་པའི་རྣལ་འབྱོར་པ་འཆི་བར་ཉེ་བའི་ཚེ་ལྟུང་བ་ཕྱིར་བཅོས་པ་དང་ཡོ་བྱད་
ཚོགས་སུ་གཏོང་བ་སོགས་བྱས་ལ་འཆི་ཁར་བླ་མ་ལ་གསོལ་བ་དྲག་ཏུ་འདེབས་ཤིང་། སྙིང་གའི་
སྔགས་ཀྱི་ཐིག་ལེ་རྒྱས་བསྡུས་གང་རུང་ལ་དམིགས་ནས་བསྐྱངས་པས། དེའི་ཚེ་ལས་ཀྱི་དབང་གིས་
རང་དབང་མེད་པར་རླུང་ཐིམ་ནས་སྙིང་གའི་རྩ་མདུད་གྲོལ་འགྲོ་བས་དེ་དང་ཚེ་འདིར་གོམས་པའི་
དབང་གིས་འབྱུང་བ་ཐིམ་རིམ་སོ་སོའི་དུས་སུ་དྲན་ཤེས་སྟོབས་དང་ལྡན་པ་སྐེ་བས། ཐིམ་རིམ་སོ་སོ་
ངོས་ཟིན་པར་བྱས་ལ་སྟོང་པ་བཞི་ཀ་དང་ཁྱད་པར་ཐམས་ཅད་སྟོང་པ་འོད་གསལ་གྱི་དུས་སུ་བདེ་
སྟོང་སྦྱར་ནས་གཞིའི་འཆི་བ་འོད་གསལ་ལམ་གྱི་འོད་གསལ་དང་བསྲེས་ནས་བསྒོམ། འོད་གསལ་དེ་
- 304 -

༄༅། །